

**Podklad k stanoveniu investičných výdavkov**

1. **Návrh technického riešenia**

**Identifikácia prevádzky, popis energetických zariadení, technologických zariadení**

Žiadateľ uvedie stručný popis prevádzky, popíše technológiu súčasného zariadenia a navrhovaného technického riešenia, jeho vplyv na zníženie energetickej náročnosti v podnikoch najmä s ohľadom na úspory primárnych energetických zdrojov. Ďalej uvedie relevantné informácie týkajúce sa právnych aspektov prevádzkovania existujúcich a navrhovaných energetických zariadení s dôrazom na plnenie požadovaných predpisov v oblasti ochrany životného prostredia. V rámci toho uvedie najmä:

* primárnu energetickú spotrebu energetických a technologických zariadení;[[1]](#footnote-1)
* základné ročné energetické bilancie v členení podľa jednotlivých foriem energie (ak relevantné);
* uplatnenie povinností vlastníkov budov s celkovou podlahovou plochou väčšou ako 1 000 m2;[[2]](#footnote-2) (ak relevantné);
* posúdenie súladu existujúceho stavu energetických zariadení/technológií so Smernicou EP a Rady (EÚ) 2009/28/ES o podpore využívania energie z OZE (ak relevantné);
* posúdenie súladu existujúceho stavu energetických zariadení/technológií so Smernicou EP a Rady (EÚ) 2012/27/EÚ e energetickej efektívnosti (ak relevantné);
* posúdenie aplikovateľnosti zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov o podpore obnoviteľných zdrojov energie (ak relevantné);
* posúdenie súladu existujúceho stavu energetických zariadení so Smernicou EP a Rady (EÚ) 2015/2193 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (ak relevantné);
* posúdenie súladu existujúceho stavu energetických zariadení s Nariadením Komisie (EÚ) 813/2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn tepelných zdrojov na vykurovanie priestoru a kombinovaných tepelných zdrojov (ak relevantné);
* posúdenie súladu existujúceho stavu energetických zariadení s Nariadením Komisie (EÚ) 2015/1189, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn kotlov na tuhé palivo (ak relevantné);
* posúdenie súladu existujúceho stavu energetických zariadení s Nariadením Komisie (EÚ) 1253/2014, ktorým sa vykonáva smernica Európskeho parlamentu a Rady 2009/125/ES, pokiaľ ide o ekodizajn vetracích jednotiek (ak relevantné);
* posúdenie súladu existujúceho stavu energetických zariadení so Stratégiou pre redukciu PM10 (ak relevantné);
* množstvo vyprodukovaných emisií energetických zariadení vrátane posúdenia súladu existujúceho stavu energetických zariadení s Vyhláškou Ministerstva životného prostredia Slovenskej republiky č. 410/2012 Z. z. ktorou sa vykonávajú niektoré ustanovenia zákona o ovzduší (ak relevantné).

Ďalej uvedie aj:

* popis súladu prevádzky predmetného zariadenia s požiadavkami platnej a účinnej legislatívy, resp. budúcej normy Únie.

1. **Návrh alternatívneho technického riešenia (kontrafaktuálny scenár)**

**Žiadateľ popíše technické parametre energeticky menej efektívnej investície a zároveň podrobne zdôvodní z technického ako aj finančného hľadiska výber energeticky menej efektívnej investície, ktorá by sa uskutočnila v prípade neposkytnutia pomoci (NFP). Ak predmetom projektu nie je náhrada zariadenia so skončenou životnosťou, potom žiadateľ podrobne uvedie výdavky, ktoré by boli vynaložené v prípade absencie pomoci a ktoré by boli potrebné na prevádzku pôvodného zariadenia za rovnakých podmienok prevádzky ako doposiaľ a to počas rovnakej životnosti ako je životnosť modernizovaného/rekonštruovaného zariadenia.**

1. V prípade, **ak výdavky** vynakladané na zníženie energetickej náročnosti v podnikoch **možno v celkových investičných výdavkoch identifikovať ako osobitnú investíciu, napríklad ako ľahko identifikovateľný doplnkový komponent už existujúceho zariadenia,** sú výdavky na takúto investíciu oprávnenými výdavkami projektu. V danom prípade **nie je potrebné za účelom stanovenia dodatočných investičných výdavkov určiť a popísať kontrafaktuálny scenár**. **Túto skutočnosť žiadateľ v rámci tejto časti náležite zdôvodní.**
2. Vo všetkých ostatných prípadoch, teda **ak výdavky** vynakladané na zníženie energetickej náročnosti v podnikoch **nemožno v celkových investičných výdavkoch identifikovať ako osobitnú investíciu**, predstavujú oprávnené výdavky dodatočné investičné výdavky, ktoré sa identifikujú **porovnaním projektovej investície s podobnou investíciou, ktorá je menej energeticky efektívna / ekologická a ktorá by sa uskutočnila aj bez pomoci** (porovnávací scenár, resp. kontrafaktuálna investícia). Rozdiel medzi výdavkami na projekt a kontrafaktuálnou investíciou predstavuje dodatočné investičné výdavky ako oprávnené výdavky projektu. **Spôsob stanovenia dodatočných investičných výdavkov žiadateľ náležite zdôvodní.**

*Investíciu na* zníženie energetickej náročnosti v podnikoch***nemožno v celkových investičných výdavkoch identifikovať******ako osobitnú investíciu*** *napríklad v prípadoch:*

*- náhrady energetického zariadenia/zariadení za iné energeticky účinnejšie zariadenie (náhrada existujúcej kogeneračnej jednotky v rámci realizácie opatrenia č. 2);*

*- výmeny časti energetického zariadenia za energeticky efektívnejšie (výmena horákov v kogeneračnej jednotke v rámci realizácie opatrenia č. 2);*

*- inštalácie samostatne fungujúcich energetických zariadení/technológií, ktoré nie sú doplnkovým komponentom už existujúceho zariadenia (inštalácia energeticky efektívneho zdroja osvetlenia v budove ako podopatrenie opatrenia č. 1).*

**Príklady výberu alternatívneho technického riešenia v nadväznosti na typ oprávnenej aktivity:**

|  |  |
| --- | --- |
| **Typ oprávneného opatrenia hlavnej aktivity *B. Implementácia opatrení z energetických auditov*** | **Alternatívne technické riešenie (kontrafaktuálny scenár)** |
| ***Opatrenie č. 2***  ***Inštalácia energetického zariadenia kombinovanej výroby elektriny a tepla*** | *Kontrafaktuálny scenár predstavuje konvenčný systém výroby elektriny alebo výroby tepla s rovnakým inštalovaným výkonom.* |
| ***Opatrenie č. 2***  ***Inštalácia obnoviteľného zdroja energie na výrobu elektriny*** | *Kontrafaktuálny scenár predstavuje konvenčný systém výroby elektriny s rovnakým inštalovaným výkonom.* |

**Predmetom podpory nebude náhrada existujúcich výrobných strojov, prístrojov a technológií** za nové energeticky efektívnejšie ani v prípade, že bude navrhovaná v energetickom audite v balíku s ostatnými opatreniami.

Vo vyššie uvedených príkladoch žiadateľ uvedie opis alternatívneho technického riešenia ako inštalácie porovnateľnej technológie, ktorú by vierohodne realizoval aj bez pomoci,[[3]](#footnote-3) a ktorá je menej energeticky efektívna/ekologická v porovnaní s predkladaným projektom.

Technicky porovnateľná investícia je investícia, ktorá má porovnateľnú výrobnú kapacitu a ďalšie technické vlastnosti ako predmet projektu.

**Pomoc nesmie slúžiť na krytie výdavkov na činnosti, ktoré by podniku vznikli v každom prípade** (napr. v rámci investície, kde je časť výdavkov určená na bežnú údržbu a výmenu častí a komponentov existujúceho zariadenia, ktoré sú normálne vykonávané počas životnosti zariadenia ako bežná a nevyhnutná súčasť podnikateľských aktivít). Stanovením kontrafaktuálneho scenára sa zabezpečí, že výdavky súvisiace s aktivitami podniku, ktoré by podniku vznikli v každom prípade, nebudú financované prostredníctvom nenávratného finančného príspevku, ale podnik ich bude financovať prostredníctvom vlastných zdrojov.

1. **Porovnanie technických a environmentálnych parametrov**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Technické parametre[[4]](#footnote-4) | |  | |  | |  | | |
| **Parametre** | | **Merná jednotka** | | **Kontrafaktuálny scenár** | | **Projekt** | | |
| Inštalovaný tepelný príkon | | MW | |  | |  | | |
| Inštalovaný elektrický príkon | | MW | |  | |  | | |
| Inštalovaný výkon kompresora | | m3/hod | |  | |  | | |
| Tlak na výstupe z kompresora | | MPa | |  | |  | | |
| Inštalovaný tepelný výkon | | MWt | |  | |  | | |
| Inštalovaný elektrický výkon | | MWe | |  | |  | | |
| Ročná výroby elektriny | | MWh/rok | |  | |  | | |
| Ročná výroby tepla | | MWh/rok | |  | |  | | |
| ... | |  | |  | |  | | |
|  | | | | | | | |  | |  |  |
| Environmentálne parametre |  | |  | |  | |  |
| **Znečisťujúca látka** | **Merná jednotka** | | **Úrovne emisií** | | | | |
| **Súčasný stav** | | **Stav požadovaný EÚ predpismi[[5]](#footnote-5)** | | **Navrhovaný stav podľa projektu** |
| Ročná produkcia TZL | kg/rok | |  | |  | |  |
| Ročná produkcia PM10 | kg/rok | |  | |  | |  |
| Ročná produkcia SO2 | kg/rok | |  | |  | |  |
| Ročná produkcia NOX | kg/rok | |  | |  | |  |
| Ročná produkcia CO | kg/rok | |  | |  | |  |
| Ročná produkcia CO2 | t ekviv. CO2 | |  | |  | |  |
| Ročná produkcia VOC  (Prchavé org. zlúčeniny) | kg/rok | |  | |  | |  |
| ... |  | |  | |  | |  |

*Pozn.: (žiadateľ uvádza ďalšie relevantné informácie k technickým a environmentálnym parametrom)*

1. Zákon č. 321/2014 Z. z. o energetickej efektívnosti a o zmene a doplnení niektorých zákonov. [↑](#footnote-ref-1)
2. V zmysle § 11 zákona č. 321/2014 Z. z. o energetickej efektívnosti a o zmene a doplnení niektorých zákonov. [↑](#footnote-ref-2)
3. Tam, kde sa v texte používa pojem „pomoc“, rozumie sa ním „nenávratný finančný príspevok“. [↑](#footnote-ref-3)
4. Príklady bez priradenia ku konkrétnemu zariadeniu. [↑](#footnote-ref-4)
5. platnými alebo účinnými v čase realizácie projektu [↑](#footnote-ref-5)